kalixlouiis/myanmar-wikipedia-corpus huggingface dataset:
သဗ္ဗညုတဉာဏ်။
အနာဝရဏဉာဏ်။
အထက်ပါ (၇၃) ပါးသော ဉာဏ်တို့တွင် (၆၆) ပါးသည် သာဝကတို့နှင့် ဆက်ဆံကုန်၏။
အောက်ဆုံး (၆) ပါးသည် သာဝကတို့နှင့် မဆက်ဆံပေ၊ ဘုရားနှင့်သာ ဆက်ဆံကုန်၏။
ခုဒ္ဒကနိကာယ်၊ ပဋိသမ္ဘိဒါမဂ်ပါဠိတော် မြန်မာပြန် - မဟာဝဂ် ကိုးကား Category:ဗုဒ္ဓဘာသာ။
ဆင်ကောင်ကြီးတွေ့မှ ဆင်ခြေရာရှာရန်မလို ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်ကောင်ကို တွေ့ရပြီးဖြစ်၍ ဆင်ဟုတ်မဟုတ် ခြေရာရှာဖွေကြည့်ရန် မလိုတော့သကဲ့သို့ လက်ဆုပ်လက်ကိုင်တွေ့ထားပြီးဖြစ်၍ ဟုတ်မဟုတ် သဲလွန်စရှာရန် မလိုတော့ပေ။
မူလရင်းမြစ် "ထေရာဂါထာအဋ္ဌကထာ၌ တိုက်ရိုက်လာသည်ဖြစ်၍ ဆင်ကောင်ကိုစင် တွေ့မြင်၍ရှိပါလျက် ပစာမူ၍ ဆင်ဆေရာကို ရှာတော့အံ့နည်း။
"ဆင်ကောင်တွေ့နေမှဖြင့် ဆင်ခြေရာ ဘာရှာဖို့လိုသေးသလဲ။
ရှင် သူဖိုးဉာဏ်နဲ့ လိမ်တာညာတာတွေ လုံးလုံးကြီး ပေါ်နေပေါ့ဟာ။
" [၁၂၉၁] ဒဂုန်၊ ၁၀၊ ၁၁၀။
ဆင်ကန်းတောတိုး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်ကန်းသည် လမ်းမှန်းမသိ၊ တောချုံမှန်းမသိ ဇွတ်တိုး၍ သွားသကဲ့သို့ ဉာဏ်အမြော်အမြင် နည်းပါးသူသည် အမှန်အမှားကို မသိ၊ မိမိ ထင်ရာမြင်ရာ ဇွတ်ပြောဆိုပြုမူသည်။
မူလရင်းမြစ် "ကျစ်လျစ်မရှိ၊ အငြိငြိတည့်၊ ဟုတ်လိနိုးနိုး၊ ဆင်ကန်းတိုးသို့၊" [၈၈၅] ကိုး * ၂၆။
"ဆင်ကန်းတောတိုး သဘောမျိုးဖြင့် အကျိုးမရှိသော မိုက်ရူးရဲနှင့်..." [၁၃၁၄] ကိုယ်ကျင့်။
ဆင်ကျီစားရာ ဆိတ်မခံသာ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်က ကျီစားသည့်သဘောဖြင့် ပြုမူသော်လည်း ဆိတ်အဖို့ မခံသာအောင် နာကျင်သကဲ့သို့ အားကြီးသူက ထိခိုက်လိုသည့်သဘောမပါဘဲ ခပ်ပေါ့ပေါ့ ပြုလိုက်သော အမှုသည် အားနည်းသူအဖို့ မခံသာအောင် ဖြစ်ရသည်။
မူလရင်းမြစ် "ဆင်ကျီစားရာ ဆိတ်မခံသာဆိုသလို ဓနရှင်တွေ ပြုမူနှိပ်စက်ပုံက တင်းလွန်းလို့ ဆင်းရဲလှတဲ့အတွက်..." [၁၃၀၁] ဒဂုန်၊ ၁၉၊ ၂၂၃။
ဆင်ခေါင်း ခွေးမချီနိုင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်ဦးခေါင်းကို ခွေးသည် ချီလိုသော်လည်း မချီနိုင်သကဲ့သို့ မိမိအားနှင့် မမျှသော ဝန်ကို ရွက်ဆောင်လိုသော်လည်း မရွက်ဆောင်နိုင်ဖြစ်သည်။
မူလရင်းမြစ် "တကယ်လုပ်သောအခါ မင်းသားမှာ တစ်ညတည်းတွင် ငိုချင်းခုနှစ်ပုဒ် ငိုရတော့သည်။
... ဆင်ခေါင်း ခွေးမချီနိုင်သကဲ့သို့ပင်။
" [၁၃၃၀] အနုပညာ။
right|thumb|Hoag's Object, a ring galaxy. Another red ring galaxy can be seen behind it. လက်စွပ်ကွင်း ဂလက်ဆီ သည် စက်ဝိုင်းကဲ့သို့ ပုံစံရှိသည့် ဂလက်ဆီဖြစ်ပြီး ၁၉၅၀ ခုနှစ်တွင် Art Hoag ဆိုသူမှ ရှာဖွေတွေ့ရှိခဲ့သည့် Hoag's Object သည် နမူနာတစ်ခုပင်ဖြစ်သည်။
ကွင်းထဲတွင် နုပျိုကြီးမားသော ကြယ်ပြာများ တည်ရှိပြီး ယင်းတို့သည် အင်မတန် တောက်ပကြသည်။
အလယ်ဗဟိုတွင် အနည်းငယ်တောက်ပသည့် အရာဝတ္ထုများ တည်ရှိကြသည်။
နက္ခတ္တဗေဒပညာရှင်အချို့က လက်စွပ်ကွင်း ဂလက်ဆီများသည် ဂလက်ဆီကြီးတစ်ခု၏ ဗဟိုအား ဂလက်ဆီငယ်တစ်ခုမှ ဖြတ်ကျော်သွားသောကြောင့် ဖြစ်တည်လာသည်ဟု ယုံကြည်ကြသည်။
ဂလက်ဆီတစ်ခုတွင် များသောအားဖြင့် ဟင်းလင်းပြင်နေရာလွတ်များ တည်ရှိပေရာ ကြယ်တစ်ခုနှင့်တစ်ခု တိုက်မိသည်ဆိုသည်မှာ ရှားပါးလှသည်။
ပြခန်း ကိုး *။
ဆင်ချည်သောကြိုး ကြက်ချည်သော် မမြဲ၊ ကြက်ချည်သောကြိုး ဆင်ချည်သော် မခိုင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်ချည်သော ကြိုးဖြင့် ကြက်ကို ချည်သော် ကျွတ်ရာ၏။
ကြက်ချည်သော ကြိုးဖြင့် ဆင်ကို ချည်သော် ပြတ်ရာ၏။
ထို့အတူ ဝန်နှင့်အား လျော်ကန်ခြင်းမရှိလျှင် လုပ်ငန်းချောမွေ့ အောင်မြင်ခြင်း မရှိနိုင်။
အရှင်မင်းကြီး၊ ဆင်ကို ချည်သော ကြိုးသည်လည်း ဆင်၏ ခြေတွင် ချည်မှ မြဲချေသည်။
ကြက်၏ ခြေမှာ ချည်လေသော် ကျွတ်၏။
ကြက်ခြေတွင် ချည်သော ကြိုးသည်လည်း ကြက်ခြေတွင်ချည်မှ မြဲချေသည်။
ဆင်ခြေမှာ ချည်သော် ပြတ်၏။
တစ်ရပ်တစ်ရွာ အခြားအနား ဖြစ်သောကြောင့် ဆွေတော် မျိုးတော်ဖြစ်မှ သာလျှင် ထိုက်လိုက်ရာသည်။
မူလရင်းမြစ် "ဆင်မှာဆင်ကြိုး၊ ကြက်ကြိုးကြက်သာ၊သင့်တန်စွာ၏၊" [၁၂၆၆] မဃ * ၁၈၄။
thumb|NGC 253 သည် ချပ်ပြားဂလက်ဆီ ဖြစ်သည် ချပ်ပြားဂလက်ဆီ သည် စက်ဝိုင်းပုံစံ ပြားချပ်နေသည့် ဂလက်ဆီတစ်ခု ဖြစ်သည်။
ဂလက်ဆီများသည် အချင်းချင်း အပြန်အလှန် သက်ရောက်ကြရာမှ အချိန်နှင့်အမျှ ပုံစံများပါ ပြောင်းလဲသွားကြသည်။
ချပ်ပြားဂလက်ဆီတွင်: ခရုပတ်ပုံစံ ဂလက်ဆီ နှစ်ဘက်ခုံး ဂလက်ဆီ (types E8, S0, SA0, SB0, SAB0) အလယ်အလတ် ခရုပတ်ပုံစံ ဂလက်ဆီ (type SAB) တို့ ပါဝင်ပြီး ချပ်ပြားဂလက်ဆီ၌ မပါဝင်သော ဂလက်ဆီများမှာ ဘဲဥပုံစံ ဂလက်ဆီ (type dE) ပုံစံအတည်တကျမရှိ ဂလက်ဆီ (type dI) တို့ ဖြစ်ကြသည် ကိုးကား Category:ဂလက်ဆီသွင်ပြင် အမျိုးအစားများ။
အိုလင်ဒါမြို့ သည် သမိုင်းဝင်မြို့တော်တစ်ခု ဖြစ်ပြီး ဘရာဇီးနိုင်ငံ ပါနမ်ဘူကိုပြည်နယ် အတွင်း အရှေ့မြောက်ပိုင်း အတ္တလန္တိတ်သမုဒ္ဒရာ၏ ကမ်းရိုးတန်းပေါ်တွင် တည်ရှိသော မြို့တော် ဂရိတ်တား ရဲဆီဖီ အတွင်း တည်ရှိသည်။
လူဦးရေအားဖြင့် ၃၈၉,၄၉၄ ဦးရှိပြီး ၁၆.၀၉၃ စတုရန်းမိုင် (၄၁.၆၈၁ စတုရန်း ကီလိုမီတာ) မျှ ကျယ်ဝန်းသဖြင့် တစ်စတုရန်းကီလိုမီတာတွင် လူ ၉ ဦးမျှ နေထိုင်ကြသည်။
ဘရာဇီးနိုင်ငံတွင် အကောင်းဆုံး ထိန်းသိမ်းထားသော ကိုလိုနီခေတ်မြို့ တစ်မြို့ အဖြစ် ထင်ရှားသည်။
အိုလင်ဒါမြို့တွင် ကမ္ဘာလှည့်ခရီးသွားများ စိတ်ဝင်စားသည့် အဓိက အရာ အများအပြား ရှိပြီး ကမ္ဘာ့အမွေအနှစ်နေရာ ဖြစ်သော သမိုင်းဝင် မြို့လယ်ခေါင် နေရာ၊ ဘုရားကျောင်းများ နှင့် အိုလင်ဒါ ကာနီဗယ် တို့ ဖြစ်သည်။
အိုလင်ဒါ ကာနီဗယ် ဆိုသည်မှာ လမ်းမပေါ်တွင် ကျင်းပသော ပါတီပွဲဖြစ်ပြီး ရိုးရာပေါ်တူဂီ ကာနီဗယ်များနှင့် အလားသဏ္ဍန်တူသော်လည်း အာဖရိက လွှမ်းမိုးသည့် အကများ အပိုပါဝင်သည်။
ရီယိုဒီဂျနေးရိုးမြို့ နှင့် ဆလာဗေဒေါ မြို့တို့နှင့် မတူသော အချက်မှာ အိုလင်ဒါရှိ ကာနီဗယ်များတွင် အခမဲ့ ဆင်နွှဲနိုင်ခြင်း ဖြစ်သည်။
ကဘူးလ်မြို့ သည် အာဖဂန်နစ္စတန်နိုင်ငံ ၏ မြို့တော် နှင့် အကြီးဆုံးမြို့ ဖြစ်ပြီး နိုင်ငံ၏ အရှေ့ပိုင်းတွင် တည်ရှိသည်။
၎င်းသည် စည်ပင်သာယာနယ်နိမိတ် တစ်ခုလည်း ဖြစ်ပြီး မဟာကဘူးလ်ခရိုင်၏ တစိတ်တပိုင်း အဖြစ်တည်ရှိသည်။
၂၀၁၅ ခုနှစ် ခန့်မှန်းချက် အရ ကဘူးလ်မြို့တွင် လူဦးရေ ၄.၆၃၅ သန်း ရှိပြီး ၎င်းတွင် အဓိကလူမျိုးစု အားလုံး ပါဝင်သည်။
မြို့ပြ အလျင်အမြန် ဖွံ့ဖြိုးလာခြင်းကြောင့် ကဘူးလ်သည် ကမ္ဘာပေါ်တွင် ၇၅ ခုမြောက် အကြီးဆုံး မြို့ ဖြစ်လာခဲ့သည်။
ကဘူးလ်သည် ဟိန္ဒူကွတ်ရှ် တောင်တန်း၏ ကျဉ်းမြောင်းသော တောင်ကြားအတွင်းတည်ရှိ၍ အမြင့် ၅၈၇၃ ပေ (၁၇၉၀ မီတာ) တွင် တညရှိသဖြင့် ကမ္ဘာပေါ်တွင် အမြင့်မားဆုံး တည်ရှိသော မြို့တော်စာရင်းတွင် ပါဝင်သည်။
မြို့တော်သည် အနည်းဆုံး သက်တမ်း နှစ်ပေါင်း ၃,၅၀၀ မျှ ရှိသည်ဟု ဆိုကြပြီး အာချိမိနစ် အင်ပိုင်ယာခေတ်ကပင် မြို့အကြောင်း ဖော်ပြခြင်းများ ရှိခဲ့သည်။
၎င်း၏ နေရာသည် တောင်အာရှ နှင့် အလယ်အာရှတို့ ကုန်သွယ်ရာလမ်းကြောင်း၏ မဟာဗျူဟာ ကျသော နေရာတွင် တည်ရှိပြီး ရှေးခေတ် ပိုးသားလမ်းမကြီး ၏ အဓိက နေရာ ဖြစ်သည်။
ကန်ဒါဟာမြို့ သည် အာဖဂန်နစ္စတန်နိုင်ငံ၏ ဒုတိယမြောက် အကြီးဆုံး မြို့ဖြစ်ပြီး လူဦးရေအားဖြင့် ၅၅၇,၁၁၈ ဦးရှိသည်။
ဘီစီ ၃၂၉ ခုနှစ်တွင် ထိုမြို့ကို ရှေးခေတ် အာရားကိုးရှားမြို့အနီး တည်ထောင်ခဲ့သော မဟာအလက်ဇန္ဒား ကို အစွဲပြု၍ ယခင်က အလက်ဇန္ဒရီးယား အာရားကိုးရှား ဟု ခေါ်ခဲ့သည်။
နိုင်ငံ၏ တောင်ပိုင်း အာဂန်ဒတ်ဘ်မြစ်ပေါ်တွင် တည်ရှိပြီး အမြင့် ၃,၃၁၀ပေ (၁,၀၁၀ မီတာ) တွင် တည်ရှိသည်။
ကန်ဒါဟာပြည်နယ်၏ မြို့တော် ဖြစ်သည်။
အာကိုရူးညားမြို့သည် စပိန်နိုင်ငံ ဂါလီးရှာကိုယ်ပိုင်အုပ်ချုပ်ခွင့်ရဒေသ အတွင်းရှိ မြို့တော်ဖြစ်ပြီး ကိုယ်ပိုင်အုပ်ချုပ်ခွင့်ရဒေသများ၏ မြို့တော်များတွင် သတ္တမမြောက် အကြီးဆုံးမြို့ ဖြစ်ပြီး စပိန်နိုင်ငံအတွင်း ၁၇ခု မြောက်အကြီးဆုံးမြို့ ဖြစ်သည်။
အားလ်ဘော့ခ်မြို့ သည် ဒိန်းမတ်နိုင်ငံ၏ စတုတ္ထမြောက် အကြီးဆုံးမြို့ဖြစ်ပြီး မြို့နေလူဦးရေ ၁၃၆,၀၀၀ ဦးမျှ ရှိကာ လင်းမ်ချောက်ကမ်းပါး ၏ တစ်ဘက်တစ်ချက်ရှိ အမြွှာမြို့ဖြစ်သော နာဆွန်းဘုမြို့ရှိ လူဦးရေ ၂၂,၀၀၀ ကိုပါ ထည့်သွင်းရေတွက်ထားခြင်း ဖြစ်သည်။
၂၀၁၆ ခုနှစ်တွင် လူဦးရေ ၂၁၀,၃၁၆ ဦးမျှရှိသော အားလ်ဘော့ခ် စည်ပင်သာယာ နယ်နိမိတ်သည် နိုင်ငံအတွင်း ကိုပင်ဟေဂင် စည်ပင်သာယာနယ်နိမိတ် နှင့် အောဟုစ် စည်ပင်သာယာနယ်နိမိတ် တို့ပြီးလျှင် တတိယမြောက် လူဦးရေ အများဆုံး ဖြစ်သည်။
ကုန်းလမ်းခရီးဖြင့် ဆိုပါက ဖရက်ဒရစ်ရှင်မြို့၏ အနောက်တောင်ဘက် ၄၀မိုင် (၆၄ ကီလိုမီတာ) အကွာ၊ အောဟုစ်မြို့၏ မြောက်ဘက် ၇၃မိုင် (၁၁၈ ကီလိုမီတာ) အကွာ နှင့် ကိုပင်ဟေဂင်မြို့မှ ၂၅၆မိုင် (၄၁၂ ကီလိုမီတာ) အကွာတွင် တည်ရှိသည်။
ဒေါက်တာမောင်သင်းသည် တက္ကသိုလ်ဆရာတစ်ဦးဖြစ်ပြီး လက်ရှိတွင် မိတ္ထီလာမြို့နယ်မှ ပြည်သူ့လွှတ်တော်ကိုယ်စားလှယ် ဖြစ်သည်။
ပညာရေး ဆရာမောင်သင်းမှာ အခြေခံပညာကို သနပ္ပင်မြို့တွင်သင်ကြားခဲ့သည်။
ရုက္ခဗေဒအထူးပြုဖြင့် မော်လမြိုင်တက္ကသိုလ်၊ ရန်ကုန်တက္ကသိုလ်တို့တွင် ၁၉၇၃ မှ ၁၉၈၃ အထိ သင်ကြားခဲ့ပြီး သိပ္ပံဘွဲ့၊ မဟာသိပ္ပံဘွဲ့များ ရရှိခဲ့သည်။
• Open Myanmar Initiative ၁၉၈၅ မှ ၁၉၈၉ အထိ ဂျာမနီနိုင်ငံ၊ မားဘတ်တက္ကသိုလ်မှ စာပေပါရဂူဘွဲ့ ရရှိခဲ့သည်။
အိန္ဒိယနိုင်ငံ ဂျာဒါဗျူတက္ကသိုလ်တွင် ၂၀၀၇ ခုနှစ် ဇွန်လ ၂၆ ရက်မှ ဇူလိုင်လ ၁၇ ရက်နေ့အထိ ခရိုင်ရိုဘိုင်အိုလော်ဂျီ ဘာသာရပ်ကို ဘွဲ့လွန်သင်တန်းတက်ခဲ့သည်။
တဖန် ၁၉၉၆၊ ၁၉၉၉၊ ၂၀၀၁ ခုနှစ်များတွင်လည်း မားဘတ်တက္ကသိုလ်တွင် ဘွဲ့လွန်သုတေသနတန်းများ တက်ရောက်ခဲ့သည်။
ပညာရေးဝန်ထမ်း ဒေါက်တာမောင်သင်းသည် ၁၉၈၀ မှ ၁၉၈၁ ခုနှစ်အထိ ရန်ကုန်ဆေးတက္ကသိုလ် ၁ ၊ ရုက္ခဗေဒဌာနတွင် သရုပ်ပြအဖြစ် စတင်လုပ်ကိုင်ခဲ့သည်။
၁၉၈၂ ခု ဇန်နဝါရီ ၁ ရက်မှ ၁၉၉၂ ခု ဒီဇင်ဘာ ၃၁ ရက်နေ့အထိ ရန်ကုန်တက္ကသိုလ်တွင် သရုပ်ပြ၊ လက်ထောက်ကထိက ရာထူးများဖြင့် အလုပ်လုပ်ခဲ့သည်။
၁၉၉၃ ခုနှစ် ဇန်နဝါရီ ၇ ရက်မှ ၂၀၀၀ ခုနှစ်မေလ ၂၁ ရက်နေ့အထိ မော်လမြိုင်တက္ကသိုလ်တွင် လက်ထောက်ကထိက၊ ကထိကရာထူးများဖြင့် လုပ်ကိုင်ခဲ့သည်။
၂၀၀၀ ခုနှစ် ဇွန် ၁ ရက်မှ ၂၀၀၁ ခု ဒီဇင်ဘာ ၁၁ ရက်နေ့အထိ တောင်ငူတက္ကသိုလ်တွင် တွဲဖက်ပါမောက္ခ၊ ၂၀၀၁ခုနှစ် ဒီဇင်ဘာ ၁၂ ရက်မှ ၂၀၀၅ နိုဝင်ဘာ ၂၁ ရက်နေ့အထိ မန္တလေးတက္ကသိုလ်၊ ရုက္ခဗေဒဌာန ပါမောက္ခ (ဌာနမှူး) ဖြစ်လာသည်။
ထိုအတောအတွင်း ၂၀၀၄ ခုနှစ် ဇန်နဝါရီ ၁၇ ရက်မှ မတ်လ ၁၄ ရက်နေ့အထိ မားဘတ်တက္ကသိုလ်တွင် ဧည့်ပါမောက္ခအဖြစ် လုပ်ကိုင်ခဲ့သည်။
၂၀၀၅ ခုနှစ် နိုဝင်ဘာ ၂၁ ရက်နေ့မှ ၂၀၀၇ ခုနှစ် မတ်လ ၃၁ ရက်နေ့အထိ ရတနာပုံတက္ကသိုလ်၏ဒုတိယပါမောက္ခချုပ်၊ ၂၀၀၇ ဧပြီ ၁ ရက်မှ ၂၀၀၈ ဇွန် ၂၆ ရက်နေ့အထိ အဆင့်မြင့်ပညာဦးစီးဌာန (အထက်မြန်မာပြည်)၏ ဒုတိယညွှန်ကြားရေးမှူးချုပ်အဖြစ် ဆောင်ရွက်ခဲ့သည်။
ထို့နောက် ၂၀၀၈ ခုနှစ် ဇွန်လ ၂၇ ရက်မှ ၂၀၁၄ မေလ ၆ ရက်နေ့အထိ မိတ္ထီလာတက္ကသိုလ် ပါမောက္ခချုပ်၊ ၂၀၁၄ ခုနှစ် မေလ ၆ ရက်နေ့မှ ၂၀၁၅ ခုနှစ် ဇူလိုင်လ ၃၁ ရက်နေ့အထိ မန္တလေးတက္ကသိုလ် ပါမောက္ခချုပ်အဖြစ် တာဝန်ထမ်းဆောင်ခဲ့သည်။
၂၀၁၅ ခုနှစ်တွင် မန္တလေးတက္ကသိုလ် ပါမောက္ခချုပ်အဖြစ် တာဝန်ထမ်းဆောင်ရင်း ဝန်ထမ်းဘဝမှ အငြိမ်းစားယူခဲ့သည်။
ပြည်သူ့လွှတ်တော်ကိုယ်စားလှယ် ၂၀၁၅ခုနှစ် ရွေးကောက်ပွဲတွင် မိတ္ထီလာမြို့နယ်မှ ဝင်ရောက်ယှဉ်ပြိုင်ရာ အနိုင်ရရှိခဲ့သည်။
၂၀၁၈ မတ်လက ပြည်သူ့လွှတ်တော် ဒုတိယဥက္ကဋ္ဌနေရာအတွက် ယှဉ်ပြိုင်ခဲ့သော်လည်း ဦးထွန်းထွန်းဟိန်မှာ ဒုတိယဥက္ကဋ္ဌ ဖြစ်သွားသည်။
ကိုးကား ပြင်ပလင့်ခ် Official Facebook Page Category:၁၉၅၅ မွေးဖွားသူများ Category:မြန်မာ့နိုင်ငံရေးသမားများ Category:မြန်မာ တက္ကသိုလ် ပါမောက္ခများ‎ Category:သက်ရှိထင်ရှားပုဂ္ဂိုလ်များ Category:ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်များ။
အပီယာမြို့ သည် ဆမိုးအားနိုင်ငံ၏ မြို့တော်နှင့် အကြီးဆုံးမြို့ ဖြစ်သည်။
၁၉၀၀ ခုနှစ်မှ ၁၉၁၉ ခုနှစ် အထိ ဂျာမန်ဆမိုးအား၏ မြို့တော် ဖြစ်ခဲ့သည်။
မြို့တော်သည် ဆမိုးအားနိုင်ငံ၏ ဒုတိယအကြီးဆုံး ကျွန်းဖြစ်သော ယူးပိုလူးကျွန်း၏ မြောက်ဘက်ကမ်းရိုးတန်း အလယ်ပိုင်းတွင် တည်ရှိသည်။
အပီယာသည် ဆမိုးအားနိုင်ငံရှိ တစ်ခုတည်းသော မြို့တော်ဖြစ်ပြီး တွာမားဆားဂါ နိုင်ငံရေးခရိုင် အတွင်း တည်ရှိသည်။
အပီယာ၏ မြို့ပြဒေသတွင် လူဦးရေ ၃၆,၇၃၅ ဦး (၂၀၁၁ လူဦးရေစာရင်းအရ) ရှိပြီး ယေဘုယျအားဖြင့် အပီယာမြို့တော်ဟု ခေါ်လေ့ရှိကြသည်။
အပီယာ မြို့ပြဒေသသည် လက်တဂိုကျေးရွာမှ စက်မှုဇုံဒေသ အသစ်ဖြစ်သော ဗီတလီ အထိ ဖြစ်သည်။
သမိုင်းကြောင်း အပီယာသည် မူလကရွာငယ်လေးတစ်ရွာဖြစ်ပြီး ထိုအမည်ကို မြို့တော်အမည်အဖြစ်သုံးစွဲခဲ့သည်။
အပီယာရွာသည် ယနေ့ခေတ် ကြီးမားသော မြို့တော် အတွင်း၍ တည်ရှိခဲ့သည်။
၎င်းကျေးရွာများစွာသည် မြို့ပြ ဧရိယာထိ ကျယ်ပြန့် ကြီးထွားလာသည်။
ဆမိုးအား၏ အဆိုအရ နိုင်ငံအတွင်းရှိ အခြားအခြေချနေထိုင်မှုများနည်းတူ အပီယာကျေးရွာတွင် ကိုယ်ပိုင် မစ်တိုင်(ခေါင်းဆောင်များ) နှင့် ဖာအလူပီဂ(ဆွေစဉ်မျိုးဆက်နှင့်ဓလေ့ထုံးတမ်းနှုတ်ခွန်းဆက်စကားများ) ရှိသည်။
ခေတ်သစ်အက်ပီယာမြို့သည် ၁၈၅၀ ပြည့်နှစ်များတွင်တည်ထောင်ခဲ့ပြီး ၁၉၅၉ ခုနှစ်မှ စ၍ ဆာမိုအာနိုင်ငံ၏တရားဝင်မြို့တော်ဖြစ်ခဲ့သည်။
ထိုဆိပ်ကမ်းသည် ၁၈၈၉ ခုနှစ်မတ်လ ၁၅ ရက်တွင်သင်္ဘောခုနစ်စီးဖြင့်ရေတပ်အငြင်းပွားမှုဖြစ်ပွားခဲ့သည်။
ဂျာမနီ၊ ယူအက်စ်နှင့်ဗြိတိန်နိုင်ငံများမှ တိုင်ဖွန်းမုန်တိုင်းတိုက်ခတ်နေသဖြင့် ဆိပ်ကမ်းမှထွက်ခွာရန်ငြင်းဆန်ခဲ့သည်။
ဆိပ်ကမ်းမှထွက်ခွာနိုင်ခဲ့ပြီး တစ်နာရီမိုင်နှုန်းဖြင့် ခရီးသွားနိုင်သည့် ဗြိတိသျှသင်္ဘော Cruiope မှလွဲ၍ သင်္ဘောအားလုံး နစ်မြုပ်ပျက်စီးသွားခဲ့သည် သို့မဟုတ် မုန်တိုင်းဒဏ်ခံခဲ့ရသည်။
အမေရိကန်နှင့် ဂျာမန် နှစ်ရာနီးပါး အသက်ဆုံးရှုံးခဲ့သည်။
အော်လ်ဆန်းမြို့သည် နော်ဝေနိုင်ငံ မိုးရ်အော့ဂ်ရွမ်စဒါ ကောင်တီ အတွင်းရှိ မြို့နှင့် စည်ပင်သာယာနယ်နိမိတ်တစ်ခု ဖြစ်သည်။
၎င်းသည် ဆန်းမိုးခရိုင်၏ တစိတ်တဒေသဖြစ်ပြီး အော်လ်ဆန်းဒေသ၏ ဗဟိုတွင် ရှိသည်။
ပင်လယ်ဆိပ်ကမ်းမြို့ တစ်မြို့ ဖြစ်ပြီး အာ့တ်နိုဗျူး ဗိသုကာပညာ လက်ရာများ စုစည်းနေခြင်းကြောင့် ထင်ရှားသည်။
အော်လ်ဆန်းမြို့သည် အော်လ်ဆန်းစည်ပင်သာယာနယ်နိမိတ်၏ အုပ်ချုပ်ရေးဌာန ဖြစ်ပြီး ဆန်းမိုးခရိုင်၏ အဓိက သင်္ဘောဆိပ်မြို့ ဖြစ်သည်။
၃၈ စတုရန်းမိုင်ရှိသော စည်ပင်သာယာဒေသသည် နော်ဝေရှိ စည်ပင်သာယာ နယ်နိမိတ် ၄၂၂ ခုတွင် ၃၈၂ ခုမြောက် အကြီးဆုံး ဖြစ်သည်။
အော်လ်ဆန်းသည် နော်ဝေနိုင်ငံရှိ လူဦးရေ အများဆုံးမြို့များတွင် အဆင့် ၁၇ ရှိပြီး လူဦးရေ အားဖြင့် ၄၇,၁၉၉ ဦး ရှိသည်။
လူဦးရေ သိပ်သည်းမှုအားဖြင့် ၁ စတုရန်းမိုင်လျှင် ၁,၃၁၂ ဦး (၁ စတုရန်းကီလိုမီတာလျှင် ၅၀၆.၆ ဦး) မျှ ရှိပြီး ယခင်ဆယ်စုနှစ် အတွင်းတွင် လူဦးရေ ၁၄% မျှ တိုးတက်လာခဲ့သည်။
ဂရိတ်တား အော်လ်ဆန်း မြို့ပြဒေသတွင် လူဦးရေ ၅၆,၂၂၃ ဦးမျှ ရှိပြီး ၎င်းတွင် အနီးအနားရှိ ဆူလာမြို့ကိုလည်း ထည့်သွင်း ရေတွက်ထားသည်။
မြင်ကွင်းကျယ် ကိုးကား Category:နော်ဝေနိုင်ငံရှိ မြို့များ။
ဆင်ပေါက် ကောက်လှိုင်းခိုး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် အားကြီးသော ဆင်ပေါက် စင်စစ်ဖြစ်ပါလျက် အလွယ်တကူ ရသော ကောက်လှိုင်းကို မဖွယ်မရာ ခိုးယူစားသကဲ့သို့ မိမိအဆင့်နှင့် မလျှော်ညီ၊ အောက်ကျသောအမှုကို မဖွယ်မရာ ပြုသည်။
မူလရင်းမြစ် "ဆင်ပေါက်ကောက်လှိုင်း၊ ခိုးသောနှိုင်းသို့၊ ရိုင်းစိုင်းရှက်ဖွယ်၊ မတင့်တယ်ခဲ့၊" [၈၅၆] ဘူပေါင်း * ၃၅ "ဆင်ပြောင်ကြီးသား၊ ညောင်ညွန့်စားလျက်၊ လျှာပါးမြိန်နိုး၊ ကောက်လှိုင်းခိုးသို့၊" [၉၀၀] ငရဲ * ၇၄ ကျမ်းကိုး Category:မြန်မာစကားပုံများ။
thumb|NGC 1427A, an example of an irregular galaxy. It is an Irr-I category galaxy about 52 Mly distant. ပုံစံအတည်တကျမရှိ ဂလက်ဆီ သည် ခရုပတ်ပုံစံ သို့မဟုတ် ဘဲဥပုံစံ ဂလက်ဆီကဲ့သို့သော ပုံစံ သတ်သတ်မှတ်မှတ်မရှိသည့် ဂလက်ဆီဖြစ်သည်။
Butz, Stephen D. (2002). Science of Earth Systems. Cengage Learning. p. 107. . ယင်းတို့သည် ဂလက်ဆီအားလုံး၏ ၄ ပုံ ၁ ပုံရှိသည်ဟု မှတ်ယူထားသည်။
အချို့သော ပုံစံအတည်တကျမရှိ ဂလက်ဆီများသည် ယခင်က ခရုပတ်ပုံစံ သို့မဟုတ် ဘဲဥပုံစံ ဂလက်ဆီများ ဖြစ်ခဲ့ကြပြီး ပြင်ပြ ဒြပ်ဆွဲအားကြောင့် နဂိုပုံစံမှ ပျက်စီးသွားခြင်းဖြစ်သည်။
ပုံစံအတည်တကျမရှိ ဂလက်ဆီများတွင် ပေါကြွယ်ဝသော ဓာတ်ငွေ့နှင့် ဖုန်မှုန်များ ပါဝင်နိုင်သည်။
Faulkes Telescope Educational Guide - Galaxies - Irregulars ဤအချက်သည် ပုံစံအတည်တကျမရှိ ဂလက်ဆီပုများအတွက် မမှန်ကန်ပေ။
Walter, F. et al. Astophys J 661, 102 - 114, 2007 ယေဘုယျအားဖြင့် ပုံစံအတည်တကျမရှိ ဂလက်ဆီများသည် သေးငယ်ကြပြီး နဂါးငွေ့တန်းထုထည်၏ ၁၀ ပုံ ၁ ပုံခန့်သာ ရှိကြသည်။
ယင်းတို့၏ အရွယ်အစား သေးငယ်မှုကြောင့် ပိုမိုကြီးမားသော ဂလက်ဆီများဖြင့် ထိတိုက်မိလေ့ရှိသည်။
Elmegreen, Debra Meloy, and Bruce G. Elmegreen. "Galaxies." Space Sciences, edited by Pat Dasch, vol. 2: Planetary Science and Astronomy, Macmillan Reference USA, 2002, pp. 50-56. Gale Virtual Reference Library, go.galegroup.com/ps/i.do?p=GVRL&sw=w&u=mcc_pv&v=2.1&it=r&id=GALE%7CCX3408800138&asid=f1f899f2eb1f500bc3341c4f13abb896. Accessed 25 September 2017. ပြခန်း အခြားကြည့်ရန် ဂလက်ဆီပု ဘဲဥပုံစံ ဂလက်ဆီပု ကိုးကား ပြင်ပလင့် Category:ဂလက်ဆီသွင်ပြင် အမျိုးအစားများ။
ဆင်ပိန် ကျွဲလောက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်သည် ကြုံလှီသွားစေကာမူ ကျွဲကိုယ်ထည်လောက် ရှိသေးသကဲ့သို့ ကြွယ်ဝချမ်းသာသူသည် စီးပွားရေးကျဆင်းသွားစေကာမူ သာမန်သူထို့ထက် စီးပွားထုထည်ရှိသေးသည်။
မူလရင်းမြစ် "အရင်ကလိုတော့ များစွာ မချမ်းသာဘူး။
သို့သော်လည်း ဆင်ပိန် ကျွဲလောက်ဆိုတာလို အတော်အတန်တော့ ရှိသေးတာပါပဲ။
အခြားအသုံးနှုန်း ဆင်ကြုံ ကျွဲလောက် ဟူ၍လည်း အသုံးရှိသည်။
ဆင်ပြောင်ကြီး အမြီးကျမှတစ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်ပြောင်ကြီး တစ်ကိုယ်လုံး လွတ်လွတ်ကျွတ်ကျွတ် ထွက်နိုင်ပြီး အမြီးကျမှ တစ်သည်ဆိုသကဲ့သို့ လုပ်ငန်းတစ်ခုကို ချောချောမောမော ဆောင်ရွက်လာပြီး နောက်ဆုံးကျမှ အထစ်ထစ်အငေါ့ငေါ့ ဖြစ်ရသည်။
ဝေဿဘူဘုရားလက်ထက်က ကုမာရကဿပမည်သော ရဟန်းတစ်ပါးသည် သူဌေးအိမ်မှ ဆွမ်းကျွေးပင့်ဖိတ်သဖြင့် ကြွရောက်ရာ သူဌေးသမီးကိုမြင်၍ တပ်မက်စွဲလမ်းစိတ်ဖြင့် မကျန်းမမာ ဖြစ်လေ၏။
ထိုအခါ သူဌေး၏စည်းစိမ်စောင့်နတ်သည် သူဌေးသမီးရုပ်ဟန်ကိုလည်းကောင်း၊ ရဟန်း၏ ဥယျာဉ်စောင့်နတ်သည် ဆင်၏အသွင် သဏ္ဌာန်ကိုလည်းကောင်း ဖန်ဆင်း၍ သူဌေးသမီးကို ဖမ်းမည့်ဟန်ဖြင့် ဆင်က လိုက်လေသည်။
သူဌေးသမီးလည်း ရဟန်း၏ ကျောင်းပေါ်သို့ တက်ပြေးကာ ရဟန်းအနီးရှိ ကရားသို့ ဝင်ပြေးလေသည်။
ဆင်လည်း ကရားတွင်းသို့ ဝင်လိုက်ရာ သူဌေးသမီးက ကရား၏နှုတ်သီးမှ ထွက်ပြေးလွတ်မြောက်သွားလေသည်။
ဆင်ကား ကရားနှုတ်သီးမှ ကိုယ်ခန္ဓာထွက်လာသော်လည်း အမြီးမှာမူ မထွက်နိုင်ဘဲ တစ်နေလေသည်။
ရဟန်းသည် ထိုအချင်းအရာကို မြင်ပြီး ငြိတွယ်ခြင်းသဘောကို ဆင်ခြင်မိသဖြင့် ရဟန္တာအဖြစ်သို့ ရောက်လေ၏။
သုဓမ္မစာရီဖြတ်ထုံး။
မူလရင်းမြစ် "ပမာပုံမှီး၊ ဆင်ပြောင်ကြီး၊ အမြီးတွင်မှ၊ မကျပ်ရပါဘူး။
" [၁၂၂၅-ခန့်] ပဒု။
"သတ္တဝါပုံယင်၊ ဤလူရှင်တို့၊ ဆင်တစ်ကောင်ကြီး၊ အမြီးတွင်တစ်၊ ဟူတုံလစ်သို့၊" [၁၂၆၆] မဃ * ၁၂၉ ကျမ်းကိုး Category:မြန်မာစကားပုံများ။
ဆင်ဖိုးထက် ချွန်းဖိုးကြီး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်၏တန်ဖိုးထက် ချွန်း၏တန်ဖိုးက ကြီးသည် ဆိုသကဲ့သို့ ပင်မပစ္စည်းတန်ဖိုးထက် အပိုကိရိယာ တန်ဆာပလာတန်ဖိုးက ပိုကြီးနေသည်။
မူလရင်းမြစ် "ဆင်ဖိုးထက် ချွန်းဖိုးကြီး ဟူသကဲ့သို့ ပူဇော်သော ဘုရားက တစ်ပဲလေးရွေးသား၊ အနေကဇာတင်တာက တစ်ရာကိုးဆယ်ဆိုသလို အကျယ်အပိုတွေများလျက်..." [၁၂၈၀-ခန့်] ထိလက်စွဲ၊ ဒု။
ဆင်ဖြူတော်မှီ ကြံစုပ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်ဖြူတော်အတွက် ဆက်သသော ကြံကို ဆင်ထိန်းက ကပ်မြှောင်၍ စုပ်သကဲ့သို့ အရှိန်အဝါရှိသူကို မှီ၍ အခွင့်အရေးယူသည်။
မူလရင်းမြစ် "သူက သူဌေးသား၊ သူတို့ဆီမှာ ကားတွေကိုပြည့်လို့... အဲဒီက ဘုရားဖူးသွားရင် ကျွန်မတို့လည်း ဆင်ဖြူတော်မှီ ကြံစုပ်ရတာပေါ့ရှင်။
" [၁၃၃၅] မင်းအောင်။
ဆင်ဖြူမျက်နှာ ဆင်မည်းမကြည့်ဝံ့ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်ဖြူတော်ကို ဆင်မည်းက ရင်မဆိုင်ရဲသကဲ့သို့ ဂုဏ်သိက္ခာအရှိန်အဝါ ကြီးမားသူကို ဂုဏ်သိက္ခာချို့တဲ့သူက မျက်နှာချင်း မဆိုင်ဝံ့ချေ။
မူလရင်းမြစ် "ဦးအောင်မြင်သည် ဗမာအမှုထမ်းများကို ထိသဖြင့် မခံချင်လှသော်လည်း ဆင်ဖြူမျက်နှာ ဆင်မည်းမကြည့်ဝံ့သကဲ့သို့ ဆိတ်ငြိမ်၍ နေ၏။
" [၁၃၀၂] သူရိယ၊ ၂၂၊ ၁၉။
ဆင်မတတ်နိုင်၊ ကြွက်တတ်နိုင်၏ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်သတ္တဝါ မဆောင်ရွက်နိုင်သော ကိစ္စကို ကြွက်သတ္တဝါက ဆောင်ရွက်နိုင်သည်ဆိုသကဲ့သို့ တစ်ခါတစ်ရံ အင်အားကြီးသူ ရာထူးဂုဏ်သိန်ကြီးသူတို့ မဆောင်ရွက်နိုင်သော ကိစ္စကို ထိုအောက်ငယ်သူတို့က စွမ်းဆောင်နိုင်သည်။
မူလရင်းမြစ် "ခဲကတ်ရေးရာ။
ရံခါလူတွင်၊ ဖြစ်မြဲအင်ကား၊ ဆင်မတတ်နိုင်၊ ကြွက်တတ်နိုင်၏၊ လက်ကိုင်စွဲထုံ၊ အရေးပုံဖြင့်၊ မှတ်ယုံတသီး၊ လွန်လေပြီးက၊ ဆင်ကြီးကြွက်ငယ်၊ ဝတ္ထုနှယ်သို့၊ ပြုဖွယ်ကိစ္စ၊ ကိုယ်နှင့်မျှအောင်၊ ဆောင်မှမချွတ်၊ ပြီးကြတတ်ရှင့်၊" [၁၂၆၆] မဃ * ၃၁၈။
ဆင်လိုက်မှ သစ်ပင်ရှာ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်လိုက်သောအခါမှ ပုန်းကွယ်ရန် သစ်ပင်ရှာသကဲ့သို့ မရှူနိုင်မကယ်နိုင်ဖြစ်ခါမှ အားကိုးစရာရှာသည်။
ဆိုလိုရင်းတူညီသောအခြားစကားပုံ စစ်ရောက်မှ မြားချွန် ကျားလိုက်မှ တုတ်ခုတ် တို့နှင့် ဆိုလိုရင်း အတူတူဖြစ်သည်။
ဆင်လိုက်ရာ ဝါကြီး ဝါငယ်ရွေး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆင်လိုက်သဖြင့် အသက်လု၍ ပြေးနေရာတွင် ဝါကြီး ဝါငယ် အစဉ်ကျအောင် ရွေးနေသည် ဆိုသကဲ့သို့ အရေးပေါ်လုပ်ဆောင် ရမည့်အခါတွင် မလိုအပ်သောစီစဉ်မှု ပြုနေသည်။
မူလရင်းမြစ် "ဆင်လိုက်ရာတွင်ဝါကြီး ဝါငယ်ရွေးမနေသင့်ဟူသော စကားကဲ့သို့ ဖြစ်ရှာလျက်..." [၁၂၈၀-ခန့်] ထိလက်စွဲ၊ ဒု၊ ၈၇။
ယန်တိုင်းမြို့အား ယခင်က ချီဖူးမြို့ဟု ခေါ်ဆိုကြပြီး တရုတ်ပြည်သူ့သမ္မတနိုင်ငံ ရှန်းတုန်းပြည်နယ်အတွင်းရှိ ပရီဖက်ချာအဆင့် မြို့တော် တစ်ခု ဖြစ်ကာ ဘိုဟိုင်းရေလက်ကြားပေါ်တွင် တည်ရှိသည်။
ကိုရီးယားပင်လယ်အော်၏ တောင်ဘက်တွင် တည်ရှိကာ အနောက်တောင်ဘက်တွင် ချင်းတောင်မြို့ နှင့် အရှေ့ဘက်တွင် ဝေဟိုင်းမြို့ တို့ တည်ရှိသည်။
ရှန်းတုန်းပြည်နယ်၏ အကြီးဆုံး ငါးဖမ်းဆိပ်ကမ်းမြို့ ဖြစ်သည်။
၂၀၁၀ ခုနှစ် လူဦးရေ စာရင်းအရ လူဦးရေ ၆,၉၆၈,၂၀၂ ဦး ရှိပြီး ၎င်းတို့အနက် ၂,၂၂၇,၇၃၃ ဦးမှဦ မြို့ပြခရိုင်များဖြစ်ကြသော ချီဖူး၊ မူပင်း၊ ဖူရှန်း နှင့် လိုင်ရှန်းတို့တွင် နေထိုင်ကြသည်။
ကရဗီမြို့ သည် ထိုင်းနိုင်ငံတောင်ပိုင်း အနောက်ဘက်ကမ်းရိုးတန်း ကရဗီခရိုင်၏ အဓိကမြို့ ဖြစ်ပြီး ဖန်ငပင်လယ်အော်အတွင်း စီးဝင်သော ကရဗီမြစ်ဝတွင် တည်ရှိသည်။
၂၀၁၀ ခုနှစ်တွင် လူဦးရေ ၅၂,၈၆၇ ဦး ရှိသည်။
ကရဗီခရိုင် နှင့် ကရဗီဒိစတြိတ် ၏ မြို့တော်ဖြစ်သည်။
ကမ္ဘာလှည့်ခရီးသွား လုပ်ငန်းသည် အရေးပါသော စီးပွားရေးလုပ်ငန်းတစ်ခု ဖြစ်သည်။
ကရဗီသည် ဘန်ကောက်မြို့ ၏ တောင်ဘက် ကုန်လမ်း ၇၈၃ ကီလိုမီတာအကွာတွင် တည်ရှိသည်။
ခေတ်သုံးဘာသာစကားနဲ့ ရေးထားတဲ့ ကမ္ဘာသစ်ကျမ်းကို ၁၉၅၀ ပြည့်နှစ်ကနေစပြီး အပိုင်းလိုက် စတင်ထုတ်ဝေခဲ့တယ်။
ဇန်နဝါရီ ၁၃၊ ၂၀၁၇ မှာ သမိုင်းမှတ်တိုင်တစ်ခု ကမ္ဘာသစ်ဘာသာပြန်ကျမ်းကို မြန်မာဘာသာစကားနဲ့ ထုတ်ဝေတ်ဝေခဲ့တယ်။
ဒီဘာသာပြန်ကျမ်းကို ဘာသာစကားပေါင်း ၁၃၀ ကျော်နဲ့ တိတိကျကျ ပြန်ဆိုထားပါတယ်။
ရှေးအကျဆုံးကျမ်းစာလက်ရေးစာမူတွေမှာ ဘုရားသခင့်နာမည် ၇,၀၀၀ ကျော် ပါဝင်ပြီး ကမ္ဘာသစ်ဘာသာပြန်ကျမ်းမှာ ဘုရားသခင့်နာမည်ကို မူလနေရာအတိုင်း ထည့်သွင်းပြန်ဆိုထားတယ်။
(ဗျာဒိတ် ၄:၁၁) ဒီကျမ်းစာရဲ့ ထူးခြားချက်များ။
ကမ္ဘာသစ်ဘာသာပြန် ခရစ်ယာန်ဂရိကျမ်းစောင်ကို ၁၉၅၀ ပြည့်နှစ်မှာ အင်္ဂလိပ်လို ထုတ်ဝေခဲ့ပြီး တစ်အုပ်လုံးကိုတော့ ၁၉၆၁ ခုနှစ်မှာ ထုတ်ဝေခဲ့တယ်။
အဲဒီအချိန်ကစပြီး လူသန်းပေါင်းများစွာဟာ မူရင်းဘာသာစကားတွေကနေ ပြန်ဆိုထားတဲ့၊ တိကျပြီး ဖတ်ရလွယ်ကူတဲ့ သမ္မာကျမ်းစာကို ဘာသာစကားပေါင်း ၁၂၀ ကျော်နဲ့ ဖတ်ရှုပြီး အကျိုးခံစားနေကြတယ်။
ဒီနေ့ခေတ် စာဖတ်သူတွေရဲ့ စိတ်နှလုံးကို ထိမိစေတဲ့ ဘာသာစကားကို အသုံးပြုဖို့ လိုအပ်မှန်း ကမ္ဘာသစ်ဘာသာပြန်ကျမ်းကော်မတီက သိလာတယ်။
ဒါကြောင့် ဒီကျမ်းစာမှာ အောက်ပါအချက်တွေနဲ့အညီ ရေးဟန်နဲ့ ဝေါဟာရတချို့ ပြောင်းလဲပြန်ဆိုထားပါတယ်။
နားလည်ရလွယ်တဲ့ ခေတ်သုံးစကားကို အသုံးပြုခြင်း ဟောင်းနွမ်းပြီး နားလည်ရခက်တဲ့ အသုံးအနှုန်းတွေကို နေ့စဉ်သုံး နားလည်လွယ်တဲ့ စကားတွေနဲ့ ပြန်ဆိုထားတယ်။
ဥပမာ၊ မြန်မာကျမ်းစာတချို့မှာပါတဲ့ “ဩတ္တပ္ပစိတ်” ဆိုတဲ့စကားလုံးဟာ နားလည်ရခက်တယ်၊ အဓိပ္ပာယ်လည်း မမှန်ဘူး။
ဒါကြောင့် ဒီကျမ်းစာမှာ “အမှားအမှန်သိစိတ်” လို့ပြန်ဆိုလိုက်တဲ့အခါ အဓိပ္ပာယ်မှန်ပြီး နားလည်ရလွယ်ကူတယ်။
(၁ ကောရိန္သု ၁၀:၂၅) “ဗတ္တိဇံ” ဆိုတဲ့ စကားလုံးကို “နှစ်ခြင်း” ဆိုပြီး ပြန်ဆိုထားတယ်။
(မဿဲ ၃:၇) ပြီးတော့ “မျောက်မထားခြင်း၊” “မျောက်မထားတဲ့မိန်းမ” စတဲ့ စကားနွမ်းတွေအစား “အိမ်ထောင်ရေးဖောက်ပြန်ခြင်း၊” “အိမ်ထောင်ရေးဖောက်ပြန်တဲ့ မိန်းမ” ဆိုပြီး ပြန်ဆိုထားတယ်။
(ပညာအလိမ္မာ ၆:၃၂။
၃၀:၂၀) “ပတ္ထနာ” ဆိုတဲ့ စကားနွမ်းအစား “ဆုတောင်း” ဆိုတဲ့ ခေတ်သုံးစကားလုံးနဲ့ ပြန်ဆိုထားတယ်။
—ဟဗက္ကုတ် ၃:၁။
လုကာ ၆:၁၂။
ရောမ ၁၂:၁၂။
ပိုရှင်းလင်းလာတဲ့ ကျမ်းစာအသုံးအနှုန်းများ။
မြန်မာကျမ်းစာအများစုမှာပါတဲ့ အသုံးအနှုန်းတချို့ဟာ အဓိပ္ပာယ်အမှန်ကို နားလည်နိုင်ဖို့ ထပ်ဆင့်ရှင်းပြချက်တွေ လိုအပ်တယ်။
ဥပမာ၊ ယေရှု သေဒဏ်စီရင်ခံရတဲ့ သစ်တိုင်ကို “လက်ဝါးကပ်တိုင်၊” “လက်ဝါးကားတိုင်” ဆိုပြီး ဖော်ပြထားတဲ့အတွက် ယေရှုဟာ ကြက်ခြေခတ်ကားတိုင်မှာ သေဆုံးတယ်လို့ လွဲမှားစွာ နားလည်ကြတယ်။
တကယ်တော့ ယေရှုဟာ သစ်တိုင်ပေါ် အသတ်ခံရတာဖြစ်လို့ ဒီကျမ်းမှာ “သစ်တိုင်” ဆိုပြီး ရိုးရိုးရှင်းရှင်း ပြန်ဆိုထားတယ်။
(မဿဲ ၂၀:၁၉။
၂၇:၃၁၊ ၃၅) “သင်းထောက်၊” “ဓမ္မအမှုထမ်း” ဆိုတဲ့ အသုံးအနှုန်းကို “အသင်းတော် အမှုထမ်း” ဆိုပြီး ပြန်ဆိုလိုက်တဲ့အတွက် အဓိပ္ပာယ်မလွဲတော့ဘဲ နားလည်ရလွယ်ကူသွားတယ်။
—၁ တိမောသေ ၃:၈၊ ၁၂။
ကိုယ်အင်္ဂါအစိတ်အပိုင်း ပကတိကျောက်ကပ်ကို ရည်ညွှန်းတဲ့အခါမှာ “ကျောက်ကပ်” ဆိုပြီး ဘာသာပြန်တယ်။
ဒါပေမဲ့ ဆာလံ ၇:၉၊ ၂၆:၂၊ ဗျာဒိတ် ၂:၂၃ တွေမှာ တင်စားချက်အနေနဲ့ သုံးတဲ့အခါမျိုးကျတော့ စာကိုယ်မှာ “အနက်ရှိုင်းဆုံး ခံစားချက်” ဆိုပြီး အဓိပ္ပာယ်ကို ပြန်ဆိုတယ်၊ မူရင်းကိုတော့ အောက်ခြေမှတ်ချက်မှာ ထည့်ထားတယ်။
“ဦးချို၊” “လည်ပင်းခိုင်မာ” စတဲ့ စကားလုံးတွေကိုလည်း အကြောင်းအရာပေါ် မူတည်ပြီး ပြန်ဆိုတယ်၊ မူရင်းကိုတော့ အောက်ခြေမှတ်ချက်မှာ ထည့်ထားတယ်။
(ယောဘ ၁၆:၁၅။
တရားဟောရာ ၉:၆) အသုံးအနှုန်းတချို့ကိုတော့ “ခက်ဆစ်” မှာ ရှင်းပြထားတယ်။
ဖတ်ရလွယ်ကူခြင်း။
ထီးသုံးနန်းသုံးစကားလုံးတွေနဲ့ ပြန်ဆိုထားတဲ့ မြန်မာကျမ်းစာအများစုဟာ အခုခေတ်လူတွေအတွက် နားလည်ရခက်လာတယ်။
ဒါကြောင့် ဒီကျမ်းကို မြန်မာလူမျိုးအများစု နေ့စဉ်ပြောဆိုတဲ့ စကားတွေနဲ့ ပြန်ဆိုထားတယ်။
ထီးသုံးနန်းသုံးစကားတွေ လိုအပ်သလောက်ပဲ သုံးတဲ့အတွက် နားလည်ရလွယ်ကူစေတယ်။
ဒါ့အပြင် ဒီကျမ်းစာမှာ “ကျွန်ုပ်၊” “သင်” စတဲ့ နာမ်စားတွေကို နေ့စဉ်သုံး “ကျွန်တော်၊” “ခင်ဗျား” ဆိုပြီး ပြန်ဆိုတယ်။
ဒါကြောင့် ကျမ်းစာမှတ်တမ်းတွေ ဖတ်တဲ့အခါ အတိတ်သမိုင်းကြောင်းတွေလို့ ရှုမြင်မယ့်အစား စိတ်ထဲမြင်ယောင်လာစေပြီး ကိုယ်တိုင်ပါဝင်နေသလို ခံစားရစေတယ်။
စာလုံးပေါင်းတချို့ကိုလည်း ဖတ်ရလွယ်အောင် ပြန်ဆိုထားတယ်။
ဥပမာ၊ “ဣသရေလ” အစား “အစ္စရေး၊” “သိနာ” အစား “ဆိုင်းနိုင်း၊” “အဲသယောပိ” အစား “အီသီယိုးပီးယား၊” “ဥဖရတ်” အစား “ယူဖရေးတီး” ဆိုပြီး ပြန်ဆိုတယ်။
—ကမ္ဘာဦး ၃၂:၂၈။
ထွက်မြောက်ရာ ၁၉:၁။
တမန်တော် ၈:၂၇။
ကမ္ဘာဦး ၂:၁၄။
ဒါကြောင့် လူကြီးလူငယ်မရွေး ဒီကျမ်းစာကို ဖတ်ရတာ ပျော်မွေ့ပါလိမ့်မယ်။
ကျမ်းစာသားတွေကို ဆုတောင်းပြီး၊ အသေအချာ သုံးသပ်ပြီးမှ ပြောင်းလဲထားတာဖြစ်လို့ ကမ္ဘာသစ်ဘာသာပြန်ကျမ်း ကော်မတီရဲ့ ကောင်းမွန်လှတဲ့ပြန်ဆိုချက်ကို အလွန်လေးစားတဲ့စိတ်နဲ့ ပြန်ဆိုထားပါတယ်။
ဒီကျမ်းစာရဲ့ နောက်ထပ်ထူးခြားချက်များ– ဒီကျမ်းမှာ အောက်ခြေမှတ်ချက်တွေ ပါဝင်ပြီး အောက်ပါအတိုင်း ခွဲခြားသတ်မှတ်ထားတယ်–“ဒါမှမဟုတ်” မူရင်းဟီဘရူး၊ အာရမိတ်၊ ဂရိစာသားတွေရဲ့ ခြုံငုံအဓိပ္ပာယ်ကို ဖော်ပြပေးတဲ့ ပြန်ဆိုချက် နောက်တစ်မျိုး။
—ကမ္ဘာဦး ၃:၁ “သတိအကြီးဆုံးပဲ၊” ဟီဘရူး ၁၀:၂၄ “ထောက်ထားစာနာကြစို့၊” အောက်ခြေမှတ်ချက်တွေကို ကြည့်ပါ။
“. . . လည်းဖြစ်နိုင်” မူရင်းစာသားရဲ့ ဖြစ်နိုင်ချေရှိတဲ့ အဓိပ္ပာယ် နောက်တစ်မျိုး။
—ကမ္ဘာဦး ၂၁:၆ “ငါနဲ့အတူ ရယ်မောကြလိမ့်မယ်၊” ဇာခရိ ၁၄:၂၁ “ခါနန်လူ၊” အောက်ခြေမှတ်ချက်တွေကို ကြည့်ပါ။
“မူရင်း” ဟီဘရူး၊ အာရမိတ်၊ ဂရိမှာပါတဲ့ မူရင်းစာသားအတိုင်း တိုက်ရိုက်ပြန်ဆိုချက်။
—ကမ္ဘာဦး ၈:၂၁ “မွှေးကြိုင်တဲ့၊” ထွက်မြောက်ရာ ၃၂:၉ “ခေါင်းမာမှန်း၊” အောက်ခြေမှတ်ချက်တွေကို ကြည့်ပါ။
အဓိပ္ပာယ်နဲ့ နောက်ခံအချက်အလက်။
နာမည်တွေရဲ့ အဓိပ္ပာယ် (ကမ္ဘာဦး ၃:၁၇ “အာဒံ၊” ထွက်မြောက်ရာ ၁၅:၂၃ “မာရ”)၊ အလေးချိန်၊ အတိုင်းအတာတွေနဲ့ပတ်သက်တဲ့ အချက်အလက်များ (ကမ္ဘာဦး ၂၄:၂၂ “ရှယ်ကယ်”)၊ နာမ်စား (နာဟုံ ၁:၁၄ “မင်း”)၊ နောက်ဆက်တွဲနဲ့ ခက်ဆစ်မှာပါတဲ့ အချက်အလက်များ။
—ကမ္ဘာဦး ၃၇:၃၅ “သင်္ချိုင်း၊” မဿဲ ၅:၂၂ “ဂေဟင်နာ။
”ကျမ်းစာရဲ့ ရှေ့ဆုံးအပိုင်းမှာပါတဲ့ “သမ္မာကျမ်းစာကနေ သိရှိနိုင်ရာများ” ဆိုတဲ့ ခေါင်းစဉ်အောက်မှာ ကျမ်းစာအခြေခံသွန်သင်ချက်တွေကို ဖော်ပြထားတယ်။
ကျမ်းစောင် ၆၆ စောင်ပြီးတဲ့နောက် “ကျမ်းစာစောင် ဇယား၊” “ကျမ်းစာစကားလုံးများ အညွှန်း၊” “ခက်ဆစ်” ဆိုတဲ့အပိုင်းတွေ ပါတယ်။
ခက်ဆစ်က သတ်သတ်မှတ်မှတ် ကျမ်းစာအသုံးအနှုန်းတွေကို နားလည်ဖို့ ထောက်ကူပေးတယ်။
နောက်ဆက်တွဲ က မှာ “ကျမ်းစာဘာသာပြန် လမ်းညွှန်ချက်များ၊” “ဒီကျမ်းစာရဲ့ ထူးခြားချက်များ၊” “သမ္မာကျမ်းစာ ရရှိလာပုံ၊” “ဟီဘရူးကျမ်းစောင်တွေမှာပါတဲ့ ဘုရားသခင့်နာမည်၊” “ခရစ်ယာန်ဂရိကျမ်းစောင်မှာပါတဲ့ ဘုရားသခင့်နာမည်၊” “ဇယား– ယုဒနိုင်ငံနဲ့ အစ္စရေးနိုင်ငံရဲ့ ပရောဖက်များ၊ ဘုရင်များ၊” “ယေရှုရဲ့ မြေကြီးအသက်တာ အဓိကဖြစ်ရပ်များ” ပါဝင်တယ်။
နောက်ဆက်တွဲ ခ မှာ ကျမ်းစာလေ့လာတဲ့အခါ အထောက်အကူပြုတဲ့ မြေပုံတွေ၊ ဇယားတွေ၊ တခြားအချက်အလက်တွေ ပါဝင်တယ်။
ကျမ်းစောင်တိုင်းရဲ့အစမှာ မာတိကာပါတဲ့အပြင် သက်ဆိုင်ရာအခန်းငယ်တွေကိုပါ ဖော်ပြထားတဲ့အတွက် ကျမ်းစောင်တစ်ခုလုံးကို ခြုံငုံသိရှိစေတယ်။
စာမျက်နှာတိုင်းရဲ့ အလယ်ကော်လံမှာ သက်ဆိုင်ရာ ကျမ်းချက်တွေကို ညွှန်ပြတဲ့ ကျမ်းညွှန်းတွေ ပါတယ်။
မန်းသီတာ ဥယျာဉ်မှာ မန္တလေး နန်းတော်၏ မြို့ရိုးနှင့် ကျုံးအကြားရှိ မြေကွက်လပ်တွင် တည်ရှိသော ဥယျာဉ်တစ်ခု ဖြစ်သည်။
ယခင်က မန္တလေး၏ ခေတ်အမှီဆုံးနှင့် အလှပဆုံးဥယျာဉ် ဖြစ်ခဲ့သည်။